Diari Oficial de la Generalitat Valenciana


Sumari del DOGV 672, del 30-09-1987 (1987/809690)

ACORD de 21 de setembre de 1987, del Consell de la Generalitat Valenciana, pel qual s'aprova definitivament el Projecte de Modificació de les Normes Subsidiàries de Planejament Municipal de Chiva dios l'àmbit del Pla Parcial «El Bosque».
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   672

Data del DOGV
:   30-09-1987

Secció del DOGV
:   ALTRES DISPOSICIONS

Número del document
:   1987/809690


Data del document
:   21-09-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 21 de setembre de 1987, del consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana de Sagunt dins l'àmbit del Pla Parcial Eucolsa.  
El Consell de la Generalitat Valenciana, en sessió celebrada el dia 21 de setembre de 1987, adoptà l'Acord següent:  
Vist el Projecte de Modificació de les Normes Subsidiàries de Planejament Municipal de Chiva dins l'àmbit del Pla Parcial «El Bosque».  
Vist que l?Ajuntament de Chiva ha tramitat el projecte de referència, atorgant-li l?aprovació inicial en la sessió plenària de 13 de juny de 1986, i després d'un període d?informació pública pel termini de trenta dies, durant el qual no fou presentada cap al·legació, li va atorgar l?aprovació provisional en la de 29 d'agost de 1986.  
Vist que per Resolució del Conseller d'Obres Públiques, Urbanisme i Transports de data 6 de novembre de 1986 es va requerir l'esmentat Ajuntament perquè fera esmena de certes deficiències que s'especifiquen en la resolució, i com a conseqüència de la qual cosa l?Ajuntament va presentar de nou el projecte amb les rectificacions i els aclariments requerits inclosos.  
Vist que la finalitat d'aquesta Modificació és la d'adaptar el planejament a la realitat existent i a les necessitats socials que es preveuen en els pròxims anys.  
Atés que en la tramitació d'aquest expedient hom ha seguit el procediment assenyalat per l'article 49, en relació amb els articles 40 i 41 de la Llei del Sòl, havent-se adoptat els acords d?aprovació inicial i provisional amb les majories exigides per l'article 47.3 de la Llei 7/1985, de 2 d'abril, Reguladora de les Bases del Règim Local.  
Atés que la Modificació se circumscriu a una àrea classificada com a sòl urbà per les Normes Subsidiàries de Planejament Municipal aprovades definitivament per la Comissió Provincial d'Urbanisme de València el 27 de setembre de 1983, per la qual cosa no implica canvi en la classificació del sòl que s'hi estableix.  
Atés que, encara que per tractar-se de sòl urbà no és estrictament necessari que la Modificació complesca els estàndards mínims fixats per la Llei del Sòl per als Plans Parcials, de la Memòria del document se?n dedueix que la Modificació no suposa minva sinó increment, en la major part dels casos, de les reserves de terrenys per a dotacions, trobant-se en qualsevol cas per damunt dels mínims que suposen els estàndards.  
Atés que la finalitat de la Modificació es considera convenient, justificant suficientment la mesura proposta, sense que s'haja presentat cap al·legació en contra del projecte.  
Atés que han estat fetes adientment les esmenes de les deficiències observades en el projecte presentat inicialment, posades de manifest per la Resolució del Conseller d'Obres Públiques, Urbanisme i Transports de 6 de novembre de 1986.  
Atés que per implicar una zonificació diferent de les zones verdes, ha de seguir-se el procediment especial previst en l'article 50 de la Llei del Sòl, que requereix els informes favorables del Conseller d'Obres Públiques, Urbanisme i Transportes i del Consell d'Estat prèviament a l?aprovació definitiva, havent-se produït aquests en 10 de març de 1987 i 23 de juliol de 1987, respectivament.  
Vists els preceptes esmentats, la Llei del Sòl, la Llei del Procediment Administratiu i totes altres de pertinent aplicació,  
En atenció d'aquests motius, a proposta del Conseller de Obres Públiques, Urbanisme i Transports i d'acord amb el Consell d'Estat, s'acorda:  
Aprovar definitivament el Projecte de Modificació de les Normes Subsidiàries de Planejament Municipal de Chiva dins l'àmbit del Pla Parcial «El Bosque».  
Contra l?Acord transcrit, que esgota la via administrativa, hom pot interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
València, 21 de setembre de 1987.  
El Conseller Secretari del Govern Valencià,   
JOAQUIM AZAGRA I ROS